ওই সংবাদ সম্মেলনে ভারতের পররাষ্ট্রমন্ত্রী সুষমা স্বরাজ বলেন, রাখাইন সংকটে উদ্বিঘ্ন ভারত মনে করে, প্রাণভয়ে পালিয়ে আসা শরণার্থীদের অবশ্যই মিয়ানমারকে ফেরত নিতে হবে; তবে একই সঙ্গে দীর্ঘমেয়াদি সমাধানের জন্য রাখাইন রাজ্যে সংঘাতের অবসান, স্থিতিশীলতা এবং কাঙ্ক্ষিত আর্থসামাজিক উন্নয়ন নিশ্চিত করতে হবে। এ সংকট সমাধানে ভারত কফি আনান কমিশনের সুপারিশ বাস্তবায়ন চায় বলেও তিনি জানান।